Aandele word nie geëvalueer deur ’n wisselende tikker nie, maar deur wat hulle kragtens eiendomsertifikate verteenwoordig. “Ons soek goeie besighede wat goed bestuur word en teen ’n diskonto op hul intrinsieke waarde verhandel,” sê fondsbestuurder Walter Aylett.
Hy sê ook die opbrengste wat die fonds uit beleggings verkry, word nie deur die uittreeprys bepaal nie, maar deur die prys wat jy betaal. Die fonds aanvaar ’n taamlik hoë risiko in sy beleggings – en moet volgens sy mandaat ’n minimum van 80% in aandele belê, terwyl buitelandse blootstelling tot 25% beperk word.